Dis waarom ek my elke jaar tot die Kersmarkte wend. Nie net sit dit my weer in die gees van die feesseisoen nie, daar is ook altyd die oorspronklikste idees vir Kersgeskenke en tafelversierings waaraan jy jou kan vergaap.
Ek glo nie Kamers het veel bekendstelling nodig nie. Na nog ŉ suksesvolle week in die Kaap is die produkte nou ook in Gauteng beskikbaar. Kamers is spesifiek begin om vir die publiek goeie, kreatiewe handgemaakte produkte te bied wat enig in hul soort is. Indien jy op soek is na daardie spesiale geskenk wat jy weet besonders sal wees, is hierdie jou nuwe gunsteling plek om te wees.
As ŉ mens in die betonoerwoud bly, is dit nie altyd maklik om ŉ bietjie rustigheid en ontspanning êrens in jou lewe in te werk nie.
Hier kan jy weglê aan heerlike eet- en drinkgoed terwyl jy tussen die meestal tuisgemaakte produkte rondsnuffel. As gevolg van sy ideale ligging is dit natuurlik ŉ plesier om die kinders saam te neem – daar is hope pret vir hulle, terwyl hul ouers aan plaaslike wyne kan proe.